**Mestská časť Bratislava-Nové Mesto**

Materiál na rokovanie

miestnej rady

dátum 23.03.2021

**Návrh na predaj pozemku registra „C“ KN parc. č. 2286, v katastrálnom území Báhoň, pre Poľnohospodárske výrobné družstvo, Mlynská 29, Báhoň**

|  |  |  |
| --- | --- | --- |
| **Predkladateľ:** |  | **Materiál obsahuje:** |
| Ing. Ignác Olexík, PhD. |  |  |
| prednosta |  | 1. Návrh uznesenia 2. Dôvodová správa 3. Prílohy: 4. Žiadosť 5. Výpis z LV č. 1674 6. Katastrálna a ortofoto mapa |
|  |  |
| **Zodpovedný:** |  |  |
| Mgr. Marianna Moravcová Tomčíková |  |  |
|  |
| vedúca oddelenia PPČESČaSP |  |  |
|  |  |  |
| **Spracovateľ:** |  |  |
| Mgr. Zuzana Kozáková |  |  |
| referent oddelenia PPČESČaSP |  |  |
|  |  |  |
| **Na rokovanie prizvať:** |  |  |
| Zodpovedného, spracovateľa |  |  |

**N á v r h u z n e s e n i a**

miestna rada

odporúča

miestnemu zastupiteľstvu

**s c h v á l i ť**

predaj pozemku registra “C“ KN, v k.ú. Báhoň, parc. č. 2286, orná pôda o výmere 929 m2, evidovaného na LV č. 1674

; v prospech:

Poľnohospodárske výrobné družstvo, Mlynská 29, Báhoň, v podiele 1/1.

; v súlade s ustanovením § 9a ods. 8 písm. e) zákona 138/1991 Zb. o majetku obcí v znení neskorších predpisov, ako prípad hodný osobitného zreteľa

; z dôvodu, že žiadateľ je miestna poľnohospodárska spoločnosť dlhodobo obhospodarujúca poľnohospodársku pôdu v k.ú. Báhoň, vrátane uvedeného pozemku, pričom vzhľadom na umiestnenie pozemku mimo územia mestskej časti Bratislava-Nové Mesto a spôsob užívania pozemku je tento pre mestskú časť Bratislava-Nové Mesto nevyužiteľný

; za kúpnu cenu vo výške:

**1393,5 EUR**

; za podmienok:

* kúpna zmluva bude kupujúcimi podpísaná v lehote 60 dní odo dňa schválenia uznesenia v miestnom zastupiteľstve
* kúpna cena bude uhradená v lehote 30 dní odo dňa účinnosti kúpnej zmluvy
* kupujúci uhradí odplatu za užívanie pozemku vo výške 10,22 EUR/rok za obdobie od 05.07.2019 do účinnosti kúpnej zmluvy v lehote 30 dní odo dňa účinnosti kúpnej zmluvy
* v prípade, že kúpna zmluva nebude kupujúcim v uvedenej lehote podpísaná, toto uznesenie stratí platnosť
* v prípade, že kúpna cena a odplata za užívanie pozemku nebude kupujúcim v uvedenej lehote uhradená, toto uznesenie stratí platnosť a kúpna zmluva zanikne (rozväzovacia podmienka)
* s pripomienkami
* bez pripomienok

**D ô v o d o v á s p r á v a**

Mestská časť Bratislava-Nové Mesto (ďalej len „MČ“) ako osoba, ktorá uhradila náklady spojené s pohrebom, nadobudla dňa 05.07.2019 uznesením o zastavení konania o dedičstve pozemok registra „C“ KN parc. č. 2286, v k.ú. Báhoň. Predmetný pozemok je poľnohospodárskou pôdou v extraviláne obce, ktorú obhospodaruje Poľnohospodárske výrobné družstvo so sídlom v Báhoni (ďalej len „žiadateľ“), ktoré malo na jej užívanie uzatvorenú nájomnú zmluvu už s predchádzajúcim vlastníkom.

Žiadateľ požiadal o odkúpenie pozemku za cenu 0,60 EUR/m2, alebo o uzatvorenie nájomnej zmluvy k tomuto pozemku, pričom poslal aj návrh nájomnej zmluvy s výškou nájomného 10,22 EUR/rok, ktorá zodpovedá obvyklej výške nájomného určenej podľa ustanovení § 1 ods. 3 zákona č. 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov.

MČ vedie pozemok v účtovníctve v hodnote 0,89 EUR/m2, t.j. spolu za 826,81 EUR, tak ako bol ocenený v rámci dedičského konania. Na základe vzájomnej dohody je navrhovaná cena pozemku vo výške 1,50 EUR/m2, t.j. spolu za celý pozemok vo výške 1393,5 EUR.

Žiadateľ zároveň uhradí aj odplatu za užívanie pozemku vo výške 10,22 EUR/rok odo dňa nadobudnutia pozemku mestskou časťou Bratislava-Nové Mesto, t.j. od 05.07.2019, do nadobudnutia účinnosti kúpnej zmluvy.

Vzhľadom na umiestnenie pozemku mimo územia mestskej časti Bratislava-Nové Mesto, dokonca aj mimo územia hlavného mesta a vzhľadom na spôsob jeho využívania - poľnohospodárska pôda – je tento pozemok pre MČ nevyužiteľný. Žiadateľ pozemok dlhodobo užíva spolu s ostatnými pozemkami v okolí za účelom jeho poľnohospodárskeho využitia. Zisk z prípadného prenájmu by bol pre MČ zanedbateľný, MČ nemôže pozemok reálne nijako využiť ani sa oňho starať, súčasne je MČ povinná uhrádzať aj daň z pozemku. Jeho odpredaj sa na základe uvedených skutočností javí ako najúčelnejšie riešenie.

V súlade s § 9a ods. 8 písm. e) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí) ustanovenia odsekov 1 až 7 sa nepoužijú pri prevode majetku obce, pri prevodoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený.

Osobitný zreteľ je daný tak ako je uvedený v návrhu uznesenia tohto materiálu.